Notum facimus cunctis sancte ecclesie filiis quod Hugo dux Burgundie et uxor eius Mahaldis ac filii eorum Varnerius quoque de Sumernon et mulier eius Mabilia ac filius eorum Arverius, Albertus eciam et coniunx eius Agnes concesserunt monachis Sancte Marie Cisterciensis cenobii quicquid in fundo qui vocatur Vervals et fundo qui vocatur Civeri habebant pro redemptione animarum suarum. Similiter fecerunt Fromundus de Sancto et filius eius Elarandus, Henricus quoque de Drige, Humbertus etiam cognomento Bucce et mulier eius Parum Pulchra nomine eo tenore ut singulis annis predicti monachi pro istis terris reddant Fromondo antedicto duos sextarios annone, et Henrico similiter duos, Humberto quoque unum, medietas huius annone erit frumentum et medietas hordeum. Hec annona nec peior nec melior illius terre erit sed medie temperata. Guido de Grosboch et filii eius Hodierius, Segwinus, Paganus eciam similiter fecerunt concedentes monachis quicquid in predictis terris habebant. Et hii sunt testes : Varnerus de Somernun, Albertus de eodem castro, Hugo prior monachus Divionensis, Robertus capellanus, Robertus de Albini, Pontius et Belinus de Grosboc. Decimam harum terrarum dimiserunt monachis Fromondus et filius eius Hylerandus, Henridricus de Drige et Humbertus Buce et mulier eius Parum Pulchra nomine, Renerius eciam et filius eius Guido cuius Renerii et eius filii sunt testes : Reinaudus de Durneie, Hugo dominus Castrichisiaschi, Hemericus de Colengii, domina castri Sancti Baldrici. In quo ipse Renerius et filius eius habitant. Testes vero de decima aliorum et de donis supradictarum terrarum sunt : Hugo de Barney, Johannes prepositus, Thebaldus Valrel, Radulphus faber, Thebaldus hospitalis, Symon de Gilli.